CELEX: 32021R2007
Language: hr
Date: 2021-11-16 00:00:00
Title: Provedbena uredba Komisije (EU) 2021/2007 оd 16. studenoga 2021. o utvrđivanju detaljnih pravila za primjenu Uredbe Vijeća (EU) br. 904/2010 u pogledu posebne odredbe za mala poduzeća

17.11.2021   
               
               
                  HR
               
               
                  Službeni list Europske unije
               
               
                  L 407/27
               
            
         PROVEDBENA UREDBA KOMISIJE (EU) 2021/2007
         оd 16. studenoga 2021.
         o utvrđivanju detaljnih pravila za primjenu Uredbe Vijeća (EU) br. 904/2010 u pogledu posebne odredbe za mala poduzeća
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) br. 904/2010 od 7. listopada 2010. o administrativnoj suradnji i suzbijanju prijevare u području poreza na dodanu vrijednost (1), a posebno njezin članak 17. stavak 2., članak 32 stavak 2., članak 37.a stavak 2. i članak 37.b stavak 4.
         budući da:
         
                     (1)
                  
                  
                     Glava XII. poglavlje 1. Direktive Vijeća 2006/112/EZ (2), kojom se predviđa posebna odredba za mala poduzeća, izmijenjena je Direktivom Vijeća (EU) 2020/285 (3).
                  
               
                     (2)
                  
                  
                     Direktivom (EU) 2020/285 izmijenjena je i Uredba (EU) br. 904/2010 kojom se utvrđuju pravila za administrativnu suradnju i borbu protiv prijevara u području poreza na dodanu vrijednost (PDV). Članak 17. stavak 1. točka (g), članak 21. stavak 2.b, članak 32. stavak 1. te članci 37.a i 37.b te uredbe posebno se odnose na pohranu, automatsku provjeru i prijenos informacija povezanih s tom posebnom odredbom. Mjere potrebne za usklađivanje s tim izmjenama primjenjivat će se od 1. siječnja 2025.
                  
               
                     (3)
                  
                  
                     Radi olakšavanja automatske provjere, potrebno je definirati praktične pojedinosti i specifikacije u vezi s pristupom države članice koji treba odobriti nadležnom tijelu bilo koje druge države članice, kao što su identifikacijske pojedinosti i vrijednost isporuka robe ili usluga koje je obavio porezni obveznik koji se koristi posebnom odredbom koju primjenjuje država članica u kojoj se isporuka odvija.
                  
               
                     (4)
                  
                  
                     Radi osiguravanja ujednačene razmjene informacija iz članka 37.a stavka 1. i članka 37.b stavaka 2. i 3. Uredbe (EU) br. 904/2010, Komisija treba donijeti praktične aranžmane za takvu razmjenu, uključujući zajedničku elektroničku poruku. Time bi se također omogućio i jedinstven razvoj tehničkih i funkcionalnih specifikacija jer bi se temeljile na reguliranom okviru.
                  
               
                     (5)
                  
                  
                     Tim praktičnim aranžmanima trebalo bi ponajprije osigurati djelotvoran prijenos i obradu informacija povezanih s registracijom malih poduzeća potrebnih za mogućnost korištenja posebnom odredbom izvan države članice u kojoj imaju poslovni nastan, s obzirom na to da bi države članice, kako bi se informacije mogle razmjenjivati na ujednačen način, trebale izmijeniti svoja elektronička sučelja koja su trenutačno osmišljena za odredbu kojom se dopušta odobravanje izuzeća samo poduzećima s poslovnim nastanom u državi članici u kojoj postoji obveza plaćanja PDV-a.
                  
               
                     (6)
                  
                  
                     Informacije koje se odnose na promjene identifikacijskih pojedinosti, kao što je isključenje iz posebne odredbe, također bi se trebale razmjenjivati na ujednačen način kako bi se državama članicama omogućilo praćenje ispravne primjene posebne odredbe unutar njihova državnog područja i suzbijanje prijevara. S tim je ciljem potrebno donijeti zajedničke aranžmane za elektroničku razmjenu takvih podataka.
                  
               
                     (7)
                  
                  
                     Kako bi se administrativno opterećenje poreznih obveznika svelo na najmanju moguću mjeru uz istodobno praćenje ispravne primjene posebne odredbe, potrebno je utvrditi određene minimalne zahtjeve za elektroničko sučelje u slučaju kada porezni obveznici podnose obavijesti. Države članice, međutim, ne bi trebalo sprečavati u pružanju dodatnih funkcionalnosti s ciljem daljnjeg smanjenja administrativnog opterećenja.
                  
               
                     (8)
                  
                  
                     Praktične aranžmane trebalo bi odrediti i radi olakšavanja pružanja pojedinosti o mjerama koje je odobrila svaka država članica pri prenošenju članka 167.a, glave XI., poglavlja 3. i glave XII., poglavlja 1. Direktive 2006/112/EZ.
                  
               
                     (9)
                  
                  
                     Ova bi se Uredba trebala primjenjivati od dana početka primjene članka 17. stavka 1. točke (g), članka 21. stavka 2.b, članka 32. stavka 1. te članaka 37.a i 37.b Uredbe (EU) br. 904/2010.
                  
               
                     (10)
                  
                  
                     Mjere propisane ovom Uredbom u skladu su s mišljenjem Stalnog odbora za administrativnu suradnju,
                  
               DONIJELA JE OVU UREDBU:
         
            Članak 1.
            Definicije
            Za potrebe ove Uredbe, primjenjuju se sljedeće definicije:
            
                        (1)
                     
                     
                        „,posebna odredba” znači posebna odredba o izuzećima za mala poduzeća predviđena u glavi XII. poglavlju 1. odjeljku 2. Direktive 2006/112/EZ;
                     
                  
                        (2)
                     
                     
                        „država članica izuzeća” znači država članica koja odobrava izuzeće od PDV-a za isporuke robe i usluga koje na njezinu državnom području obavljaju porezni obveznici koji imaju pravo na izuzeće na temelju posebne odredbe;
                     
                  
                        (3)
                     
                     
                        „država članica poslovnog nastana” znači država članica u kojoj porezni obveznik koji se koristi posebnom odredbom ima poslovni nastan.
                     
                  
         
            Članak 2.
            Funkcionalnosti elektroničkih sučelja
            Elektroničko sučelje u državi članici poslovnog nastana, s pomoću kojeg se od poreznog obveznika na temelju članka 284.c stavka 2. Direktive 2006/112/EZ može zahtijevati dostava prethodne obavijesti, svih ažuriranja te obavijesti i izvješćivanje o vrijednosti isporuka za upotrebu posebne odredbe u drugoj državi članici, pruža mogućnost pohrane i svih promjena tih informacija koje treba pružiti na temelju članka 284. stavaka 3. i 4. te članaka 284.a i 284.b Direktive 2006/112/EZ.
         
         
            Članak 3.
            Automatska razmjena informacija
            Na temelju članka 21. stavka 2.b Uredbe (EU) br. 904/2010, država članica poslovnog nastana odobrava nadležnom tijelu drugih država članica automatski pristup sljedećim informacijama koje su prikupljene i pohranjene u skladu s člankom 17. stavkom 1. točkom (g) te uredbe putem mreže CCN/CSI ili istovjetne sigurne mreže ili sustava:
            
                        (a)
                     
                     
                        individualni broj kojim se porezni obveznik koji se koristi izuzećem u bilo kojoj od tih drugih država članica identificira na temelju članka 284. stavka 3. Direktive 2006/112/EZ;
                     
                  
                        (b)
                     
                     
                        ime, djelatnost i poslovni sektor, ako je relevantno na temelju članka 284. stavka 1. drugog podstavka Direktive 2006/112/EZ, pravni oblik i adresa tog poreznog obveznika;
                     
                  
                        (c)
                     
                     
                        u slučaju promjene mjesta poslovnog nastana, datum od kojeg takva promjena proizvodi učinke i, ako je dostupno, država članica u kojoj se porezni obveznik odlučio poslovno nastaniti;
                     
                  
                        (d)
                     
                     
                        države članice u kojima se porezni obveznik namjerava koristiti izuzećem u pogledu prethodne obavijesti ili ažuriranja prethodne obavijesti, kako je navedeno u članku 284. stavku 3. ili 4. Direktive 2006/112/EZ;
                     
                  
                        (e)
                     
                     
                        države članice u kojima se porezni obveznik koristi izuzećem na temelju članka 284. stavka 2. Direktive 2006/112/EZ;
                     
                  
                        (f)
                     
                     
                        datum početka izuzeća u svakoj državi članici u kojoj se porezni obveznik koristi izuzećem;
                     
                  
                        (g)
                     
                     
                        ukupnu vrijednost isporuka robe i/ili usluga obavljenih u državi članici u kojoj porezni obveznik ima poslovni nastan i u svakoj od ostalih država članica, navedenu prema poslovnom sektoru ako je relevantno na temelju članka 284.c stavka 1. točke (c) Direktive 2006/112/EZ, tijekom kalendarske godine obavješćivanja i tijekom kalendarskih godina prije obavješćivanja, na temelju članka 288.a stavka 1. Direktive 2006/112/EZ;
                     
                  
                        (h)
                     
                     
                        ukupnu vrijednost isporuka robe i/ili usluga, uključujući sve njezine izmjene, obavljenih u kalendarskom tromjesečju u državi članici u kojoj porezni obveznik ima poslovni nastan i u svakoj od ostalih država članica, navedenu prema poslovnom sektoru ako je relevantno na temelju članka 284.c stavka 1. točke (c) Direktive 2006/112/EZ ili „0” ako nisu izvršene nikakve isporuke;
                     
                  
                        (i)
                     
                     
                        datum na koji je godišnji promet u Uniji prekoračio iznos iz članka 284. stavka 2. točke (a) Direktive 2006/112/EZ i ukupnu vrijednost isporuka obavljenih u državi članici u kojoj porezni obveznik ima poslovni nastan i u svakoj od ostalih država članica, navedenu prema poslovnom sektoru ako je relevantno na temelju članka 284.c stavka 1. točke (c) Direktive 2006/112/EZ ili „0” ako nisu izvršene nikakve isporuke, od početka kalendarskog tromjesečja do datuma kada je prekoračen prag godišnjeg prometa u Uniji;
                     
                  
                        (j)
                     
                     
                        datum na koji porezni obveznik više ne ispunjava uvjete za primjenu izuzeća i državu članicu ili države članice u kojima prestanak proizvodi učinke, nakon obavijesti država članica o izuzeću kako je navedeno u članku 284.e točki (b) Direktive 2006/112/EZ;
                     
                  
                        (k)
                     
                     
                        datum na koji odluka poreznog obveznika o dobrovoljnom prestanku primjene odredbe o izuzeću počinje proizvoditi učinke te državu članicu ili države članice u kojima taj prestanak proizvodi učinke;
                     
                  
                        (l)
                     
                     
                        datum prestanka djelatnosti poreznog obveznika te dotične države članice.
                     
                  
         
            Članak 4.
            Prijenos informacija
            
               1.   Države članice bez odgode dostavljaju pojedinosti navedene u Prilogu I. ovoj Uredbi i njihova ažuriranja u pogledu odredaba kojima se prenosi članak 167.a, glava XI., poglavlje 3. i glava XII., poglavlje 1. Direktive 2006/112/EZ, u skladu s člankom 32. stavkom 1. Uredbe (EU) br. 904/2010. Te informacije dostavljaju se putem internetskog portala koji je uspostavila Komisija.
            
            
               2.   Država članica poslovnog nastana nadležnim tijelima države članice izuzeća prenosi sljedeće informacije putem mreže CCN/CSI ili istovjetne sigurne mreže ili sustava, kao zajedničku elektroničku poruku utvrđenu u Prilogu II. ovoj Uredbi, u roku od 15 radnih dana od datuma na koji informacije postanu dostupne na temelju članka 37.a stavka 1. Uredbe (EU) br. 904/2010:
               
                           (a)
                        
                        
                           u pogledu prethodne obavijesti ili ažuriranja prethodne obavijesti kako je navedeno u članku 284. stavku 3. ili 4. Direktive 2006/112/EZ radi obavješćivanja dotične države članice o poreznom obvezniku koji traži izuzeće:
                           
                                       i.
                                    
                                    
                                       individualni identifikacijski broj poreznog obveznika koji je izdala država članica poslovnog nastana i koji je naveden u članku 21. stavku 2.b točki (a) Uredbe (EU) br. 904/2010, ili, ako taj broj još nije dostupan;
                                    
                                 
                                       ii.
                                    
                                    
                                       bilo koji drugi broj za potrebe identifikacije poreznog obveznika;
                                    
                                 
                     
                           (b)
                        
                        
                           u pogledu prethodne obavijesti ili ažuriranja prethodne obavijesti iz članka 284. stavka 3. ili 4. Direktive 2006/112/EZ, nakon što je obavijestila poreznog obveznika o njegovu individualnom identifikacijskom broju ili nakon što je potvrdila broj poreznom obvezniku kako je navedeno u članku 284. stavku 5. Direktive 2006/112/EZ:
                           
                                       i.
                                    
                                    
                                       individualni identifikacijski broj dodijeljen tom poreznom obvezniku iz članka 21. stavka 2.b točke (a) Uredbe (EU) br. 904/2010, i
                                    
                                 
                                       ii.
                                    
                                    
                                       datum početka izuzeća iz članka 21. stavka 2.b točke (d) Uredbe (EU) br. 904/2010 u pogledu poreznog obveznika u dotičnoj državi članici;
                                    
                                 
                     
                           (c)
                        
                        
                           u pogledu poreznih obveznika čiji je godišnji promet u Uniji prekoračio iznos iz članka 284. stavka 2. točke (a) Direktive 2006/112/EZ:
                           
                                       i.
                                    
                                    
                                       individualni identifikacijski broj tog poreznog obveznika iz članka 21. stavka 2.b točke (a) Uredbe (EU) br. 904/2010, i
                                    
                                 
                                       ii.
                                    
                                    
                                       datum na koji je godišnji promet u Uniji tog poreznog obveznika prekoračio iznos iz članka 284. stavka 2. točke (a) Direktive 2006/112/EZ;
                                    
                                 
                     
                           (d)
                        
                        
                           u pogledu poreznih obveznika koji ne ispunjavaju obveze u pogledu izvješćivanja utvrđene u članku 284.b Direktive 2006/112/EZ:
                           
                                       i.
                                    
                                    
                                       individualni identifikacijski broj tog poreznog obveznika iz članka 21. stavka 2.b točke (a) Uredbe (EU) br. 904/2010, i
                                    
                                 
                                       ii.
                                    
                                    
                                       činjenicu o neispunjavanju tih obveza.
                                    
                                 
                     
            
               3.   Država članica izuzeća nadležnim tijelima države članice poslovnog nastana prenosi sljedeće informacije putem mreže CCN/CSI ili istovjetne sigurne mreže ili sustava, kao zajedničku elektroničku poruku utvrđenu u Prilogu III. ovoj Uredbi na temelju članka 37.b stavaka 2. i 3. Uredbe (EU) br. 904/2010:
               
                           (a)
                        
                        
                           u roku od 15 radnih dana od primitka informacija nakon primitka informacija iz stavka 2. točke (a):
                           
                                       i.
                                    
                                    
                                       individualni identifikacijski broj poreznog obveznika koji je izdala država članica poslovnog nastana i koji je naveden u članku 21. stavku 2.b točki (a) Uredbe (EU) br. 904/2010, ili, ako taj broj još nije dostupan, bilo koji drugi broj zaprimljen od države članice poslovnog nastana za potrebe identifikacije;
                                    
                                 
                                       ii.
                                    
                                    
                                       informacije o tome je li prag godišnjeg prometa za izuzeće koji se primjenjuje u toj državi članici, naveden u članku 284. stavku 2. točki (b) Direktive 2006/112/EZ, u tekućoj godini prekoračen ili ne;
                                    
                                 
                                       iii.
                                    
                                    
                                       informacije o tome jesu li ispunjeni uvjeti iz članka 288.a stavka 1. Direktive 2006/112/EZ;
                                    
                                 
                                       iv.
                                    
                                    
                                       svaki zahtjev za dodatnim pojašnjenjem koji je potreban s obzirom na informacije koje je potrebno dostaviti na temelju točki ii. i iii.;
                                    
                                 
                     
                           (b)
                        
                        
                           bez odgode, individualni identifikacijski broj poreznog obveznika iz članka 21. stavka 2.b točke (a) Uredbe (EU) br. 904/2010 i datum na koji je prestao ispunjavati uvjete za izuzeće na temelju članka 288.a stavka 1. Direktive 2006/112/EZ;
                        
                     
                           (c)
                        
                        
                           bez odgode, datum na koji se posebna odredba za mala poduzeća prestala primjenjivati u toj državi članici.
                        
                     
         
         
            Članak 5.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 1. siječnja 2025.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 16. studenoga 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 268, 12.10.2010., str. 1.
         
         
            (2)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, 11.12.2006., str. 1.).
         
            (3)  Direktiva Vijeća (EU) 2020/285 od 18. veljače 2020. o izmjeni Direktive 2006/112/EZ o zajedničkom sustavu poreza na dodanu vrijednost u pogledu posebne odredbe za mala poduzeća i Uredbe (EU) br. 904/2010 u pogledu administrativne suradnje i razmjene informacija u svrhe praćenja ispravne primjene posebne odredbe za mala poduzeća (SL L 62, 2.3.2020., str. 13.).
      
      
         
            PRILOG I.
            Informacije koje države članice trebaju dostaviti u skladu s člankom 32. stavkom 1. Uredbe (EU) br. 904/2010
            1.   Posebna odredba za obračun prema naplaćenoj naknadi
            Članak 167.a Direktive 2006/112/EZ – mogućnost obračuna prema naplaćenoj naknadi
            Pitanje 1. Je li u vašoj državi članici moguće odabrati posebnu odredbu za obračun prema naplaćenoj naknadi?
            Pitanje 2. Ako je odgovor pozitivan, koji je prag na snazi? Navedite njegov iznos u eurima i nacionalnoj valuti.
            2.   Posebna odredba za mala poduzeća
            Glava XII. poglavlje 1. odjeljak 1. Direktive 2006/112/EZ
            Članak 281. – Pojednostavljeni postupak za obračun i naplatu
            Pitanje 3. Primjenjujete li pojednostavnjene postupke kao što je paušalna odredba za obračun i naplatu PDV-a na mala poduzeća?
            Pitanje 4. Ako je odgovor pozitivan, koje pojednostavnjene postupke primjenjujete za mala poduzeća?
            Pitanje 4.b Na temelju kojih uvjeta ili ograničenja primjenjujete takve pojednostavnjene postupke?
            Glava XII. poglavlje 1. odjeljak 2. Direktive 2006/112/EZ
            Članci od 282. do 290. Direktive 2006/112/EZ – Izuzeća
            Pitanje 5. Primjenjujete li posebnu odredbu za mala poduzeća utvrđenu u glavi XII. poglavlju 1. odjeljku 2. Direktive 2006/112/EZ?
            Pitanje 6.a Ako je odgovor pozitivan, od kojeg datuma je primjenjujete?
            Pitanje 6.b Ako je odgovor negativan, a primjenjivali ste tu odredbu u prošlosti, do kojeg datuma ste je primjenjivali?
            Članak 283. stavak 2. Direktive 2006/112/EZ – Isključenja
            Pitanje 7. Koje su transakcije isključene iz izuzeća na temelju posebne odredbe za mala poduzeća koju primjenjuje vaša država članica?
            Članak 284. stavak 1. Direktive 2006/112/EZ – Prag
            Pitanje 8. Koja je/su razina/razine praga/pragova godišnjeg prometa na snazi za korištenje izuzeća (prag/pragovi izuzeća) u vašoj državi članici? Navedite njegov iznos u eurima i nacionalnoj valuti.
            Pitanje 9. Od kojeg je/su datuma trenutačna/trenutačne razina/razine praga/pragova izuzeća na snazi?
            Pitanje 10. Ako primjenjujete više od jednog praga, navedite kriterije za kvalificiranje za odgovarajuće kategorije isporuka na koje se primjenjuju različiti pragovi i datum od kojeg se ti kriteriji primjenjuju.
            Članak 284. stavak 3. Direktive 2006/112/EZ – Individualni identifikacijski broj
            Pitanje 11. Koristite li se individualnim identifikacijskim brojem za PDV koji je poreznom obvezniku već dodijeljen s obzirom na njegove obveze na temelju unutarnjeg sustava ili primjenjujete strukturu broja za PDV ili bilo koji drugi broj za potrebe identifikacije iz članka 284. stavka 3. točke (b) Direktive 2006/112/EZ?
            Članak 284.c stavak 1. Direktive 2006/112/EZ – Valuta
            Pitanje 12. Zahtijevate li izražavanje vrijednosti u vašoj nacionalnoj valuti za potrebe članka 284.c stavka 1. prvog podstavka točke (b) Direktive 2006/112/EZ?
            Članak 284.c stavak 2. Direktive 2006/112/EZ – Podnošenje informacija
            Pitanje 13. Zahtijevate li od poreznog obveznika podnošenje informacija iz članka 284. stavka 3. i 4. i članka 284.b stavka 1. i 3. Direktive 2006/112/EZ elektroničkim putem?
            Pitanje 14. Ako je odgovor pozitivan, pod kojim uvjetima?
            Članak 284.d stavak 3. Direktive 2006/112/EZ – Neispunjavanje obveza
            Pitanje 15. Ako porezni obveznik ne ispuni obveze iz članka 284.b Direktive 2006/112/EZ, zahtijevate li od njega ispunjavanje obveza u pogledu PDV-a s obzirom na izuzete transakcije koje se obavljaju u vašoj državi članici?
            Pitanje 16. Ako je odgovor pozitivan, koje su to obveze?
            Članak 288.a stavak 1. Direktive 2006/112/EZ – Prijelazno razdoblje
            Pitanje 17. Prestaje li se u vašoj državi članici primjenjivati izuzeće predviđeno u članku 284. stavku 1. Direktive 2006/112/EZ od trenutka kada je prekoračen prag utvrđen u skladu s tim stavkom na temelju članka 288.a stavka 1. četvrtog podstavka?
            Pitanje 18. Ako to nije slučaj i dopuštate poreznom obvezniku da se i dalje koristi izuzećem predviđenim u članku 284. stavku 1. Direktive 2006/112/EZ tijekom kalendarske godine u kojoj je prag prekoračen, primjenjujete li gornju granicu?
            Pitanje 19. Ako je odgovor pozitivan, primjenjujete li gornju granicu od 10 % ili 25 %?
            Pitanje 20. Na koliko godina se porezni obveznik isključuje iz posebne odredbe za mala poduzeća nakon što prekorači prag izuzeća?
            Članak 290. Direktive 2006/112/EZ – Mogućnost za porezne obveznike koji imaju pravo na izuzeće
            Pitanje 21. Imate li uspostavljena detaljna pravila ili uvjete za primjenu mogućnosti previđene u članku 290. Direktive 2006/112/EZ?
            Pitanje 22. Ako je odgovor pozitivan, koja pravila i uvjete primjenjujete?
            Glava XII. poglavlje 1. odjeljak 2.a Direktive 2006/112/EZ
            Članci od 292.a do 292.d Direktive 2006/112/EZ – Pojednostavnjenje obveza za izuzeta mala poduzeća
            Pitanje 23. Oslobađate li mala poduzeća s poslovnim nastanom na državnom području vaše države članice koja se koriste izuzećem samo u vašoj državi članici od bilo kojih obveza?
            Pitanje 24. Ako je odgovor pozitivan, od kojih obveza ih oslobađate?
            Pitanje 25. Oslobađate li izuzeta mala poduzeća od bilo koje obveze iz članaka od 217. do 271. Direktive 2006/112/EZ na temelju članka 292.d Direktive 2006/112/EZ?
            Pitanje 26. Ako je odgovor pozitivan, od kojeg datuma?
         
      
      
         
            PRILOG II.
            Informacije koje država članica poslovnog nastana treba prenijeti državi/državama članicama koja/koje odobrava/odobravaju izuzeće na temelju članka 37.a stavka 1. Uredbe (EU) br. 904/2010
            
               
                  elektroničkim putem u roku od 15 radnih dana od datuma na koji informacije postanu dostupne
               
            
            
                        1.
                     
                     
                        U pogledu prethodne obavijesti ili ažuriranja prethodne obavijesti kako je navedeno u članku 284. stavku 3. ili 4. Direktive 2006/112/EZ:
                        
                                    a.
                                 
                                 
                                    Radi obavješćivanja dotične države članice o namjeri poreznih obveznika da se koriste izuzećem u toj državi članici:
                                    
                                                
                                                            i.
                                                         
                                                         
                                                            individualni identifikacijski broj poreznog obveznika koji je izdala država članica poslovnog nastana i koji je naveden u članku 21. stavku 2.b točki (a) Uredbe (EU) br. 904/2010, ili, ako taj broj još nije dostupan, bilo koji drugi broj zaprimljen od države članice poslovnog nastana za potrebe identifikacije.
                                                         
                                                      
                                             
                                                 
                                             
                                             
                                                 
                                             
                                          
                              
                                    b.
                                 
                                 
                                    Nakon primitka potvrde od države članice izuzeća o pravu poreznih obveznika na izuzeće i obavješćivanja poreznih obveznika:
                                    
                                                
                                                            i.
                                                         
                                                         
                                                            individualni identifikacijski broj poreznog obveznika koji se koristi izuzećem, koji je izdala država članica poslovnog nastana i koji je naveden u članku 21. stavku 2.b točki (a) Uredbe (EU) br. 904/2010;
                                                         
                                                      
                                             
                                                 
                                             
                                             
                                                 
                                             
                                          
                                                
                                                            ii.
                                                         
                                                         
                                                            države članice u kojima se porezni obveznik koristi izuzećem s naznakom datuma početka izuzeća u svakoj dotičnoj državi članici:
                                                         
                                                      
                                             
                                                 
                                             
                                             
                                                Ponavljanje informacija
                                             
                                          
                                                
                                                            ii.1.
                                                         
                                                         
                                                            država članica
                                                         
                                                      
                                             
                                                 
                                             
                                             
                                                 
                                             
                                          
                                                
                                                            ii.2.
                                                         
                                                         
                                                            datum početka izuzeća
                                                         
                                                      
                                             
                                                 
                                             
                                             
                                                 
                                             
                                          
                              
                  
                        2.
                     
                     
                        U pogledu poreznih obveznika čiji je godišnji promet u Uniji prekoračio iznos 100 000 EUR iz članka 284. stavka 2. točke (a) Direktive 2006/112/EZ:
                        
                                    
                                                a.
                                             
                                             
                                                individualni identifikacijski broj dotičnog poreznog obveznika koji je izdala država članica poslovnog nastana i koji je naveden u članku 21. stavku 2.b točki (a) Uredbe (EU) br. 904/2010;
                                             
                                          
                                 
                                     
                                 
                              
                                    
                                                b.
                                             
                                             
                                                datum na koji je godišnji promet u Uniji poreznog obveznika prekoračio iznos 100 000  EUR.
                                             
                                          
                                 
                                     
                                 
                              
                  
                        3.
                     
                     
                        U pogledu poreznih obveznika koji ne ispunjavaju obveze u pogledu izvješćivanja utvrđene u članku 284.b Direktive 2006/112/EZ:
                        
                                    
                                                a.
                                             
                                             
                                                individualni identifikacijski broj dotičnog poreznog obveznika koji je izdala država članica poslovnog nastana i koji je naveden u članku 21. stavku 2.b točki (a) Uredbe (EU) br. 904/2010;
                                             
                                          
                                 
                                     
                                 
                              
                                    
                                                b.
                                             
                                             
                                                činjenicu o neispunjavanju obveza u pogledu izvješćivanja.
                                             
                                          
                                 
                                     
                                 
                              
                  
      
      
         
            PRILOG III.
            Informacije koje država članica / države članice treba/trebaju prenijeti državi članici poslovnog nastana na temelju članka 37.b stavka 2. i 3. Uredbe (EU) br. 904/2010
            
               
                  elektroničkim putem u roku od 15 radnih dana nakon primitka informacija iz točke 1.a. Priloga II.
               
            
            
                        1.
                     
                     
                        U pogledu prethodne obavijesti ili ažuriranja prethodne obavijesti kako je navedeno u članku 284. stavku 3. ili 4. Direktive 2006/112/EZ radi obavješćivanja države članice poslovnog nastana o pravu poreznog obveznika na izuzeće u toj državi članici:
                        
                                    
                                                a.
                                             
                                             
                                                individualni identifikacijski broj poreznog obveznika koji je izdala država članica poslovnog nastana i koji je naveden u članku 21. stavku 2.b točki (a) Uredbe (EU) br. 904/2010, ili, ako taj broj još nije dostupan, bilo koji drugi broj zaprimljen od države članice poslovnog nastana za potrebe identifikacije poreznog obveznika;
                                             
                                          
                                 
                                     
                                 
                              
                                    
                                                b.
                                             
                                             
                                                informacije o tome je li prekoračen prag godišnjeg prometa iz članka 284. stavka 2. točke (b) Direktive 2006/112/EZ u tekućoj kalendarskoj godini;
                                             
                                          
                                 
                                     
                                 
                              
                                    
                                                c.
                                             
                                             
                                                informacije o tome jesu li ispunjeni uvjeti iz članka 288.a stavka 1. Direktive 2006/112/EZ;
                                             
                                          
                                 
                                     
                                 
                              
                                    
                                                d.
                                             
                                             
                                                zahtjev za dodatnim pojašnjenjem koji je potreban s obzirom na informacije koje je potrebno dostaviti na temelju točki b. i c.
                                             
                                          
                                 
                                    Neobvezne informacije
                                 
                              
                  
               
                  Informacije koje se prenose elektroničkim putem bez odgode
               
            
            
                        2.
                     
                     
                        U pogledu poreznih obveznika koji su prestali ispunjavati uvjete za izuzeće:
                        
                                    
                                                a.
                                             
                                             
                                                individualni identifikacijski broj poreznog obveznika koji je izdala država članica poslovnog nastana i koji je naveden u članku 21. stavku 2.b točki (a) Uredbe (EU) br. 904/2010;
                                             
                                          
                                 
                                     
                                 
                              
                                    
                                                b.
                                             
                                             
                                                datum na koji je porezni obveznik prestao ispunjavati uvjete za izuzeće na temelju članka 288.a stavka 1. Direktive 2006/112/EZ.
                                             
                                          
                                 
                                     
                                 
                              
                  
                        3.
                     
                     
                        U pogledu prestanka primjene posebne odredbe za mala poduzeća u državi članici koja odobrava izuzeće iz članka 284.e točke (b) Direktive 2006/112/EZ:
                        
                                    
                                                a.
                                             
                                             
                                                datum na koji se posebna odredba za mala poduzeća prestala primjenjivati u toj državi članici.